Document ID: /roh_data/filtered/fineweb-2-filterrobots_roh.jsonl.gz/72546

Intoleranza da lactosa
- Gievgia, 20.9.2012, 9:40
Oz è en il Plantahof a Landquart la premiaziun chantunala dal chaschiel d'alp. 80 alps èn s'annunziadas per laschar taxar lur chaschiel d'experts. Suenter la premiaziun pon ins lura degustar ils chaschiels d'alp. Mender mo sch'ins patescha d'intoleranza da lactosa. Quai è quella predisposiziun genetica da carstgauns che fa ch'ins na po betg vertir products da latg. Quant derasada è l'intoleranza da lactosa? E tge schabegia sch'insatgi ch'è intolerant envers la lactosa avess tuttina da mangiar in product da latg?